​ພັກ​ອາ​ນຸ​ລັກ​ນິ​ຍົມ ທີ່​ປົກ​ຄອງ​​ໂປ​ແລນ ໃນ​ປັດ​ຈຸ​ບັນ ໄດ້​ຮັບ​ໄຊ​ຊະ​ນະ ໃນ​ການ​ເລືອກ​ຕັ້ງ​ທົ່ວ​ໄປ
ການ​ຢັ່ງ​ຫາງ​ສຽງ​ຂອງ IPSOS ນັ້ນ ​ຊຶ່ງ​ມີ​​ຂີດກຳ​ນົດ​ຄວາມ​ຜິດ​ພາດ​ຢູ່​ປະ​ມານ 2 ເປີ​ເຊັນ. ຜົນ​ການ​ນັບ​ຄະ​ແນນ​ສຽງ​ຄັ້ງ​ສຸດ​ທ້າຍ ຄາດ​ກັນ​ວ່າ ຈະ​ແລ້ວສຳ​ເສັດ​ ໃນ​ວັນ​ອັງ​ຄານ.
ພັກອານຸລັກນິຍົມ ຂອງໂປແລນ ໄດ້ຮັບຄະແນນສຽງຫຼາຍທີ່ສຸດ ໃນການເລືອກຕັ້ງ ເມື່ອວັນອາທິດວານນີ້ ສະນັ້ນແລ້ວ ຈຶ່ງໄດ້ມີສຽງສ່ວນຫຼາຍໃນສະພາ ຢ່າງສະບາຍໆ ເພື່ອທີ່ຈະໄດ້ປົກຄອງປະເທດ ເປັນເວລາ 4 ປີ ຕື່ມອີກ ການຢັ່ງຫາງສຽງຂອງຜູ້ປ່ອນບັດໄປແລ້ວນັ້ນ ທີ່ໄດ້ດຳເນີນການໂດຍບໍລິສັດຄົ້ນຄວ້າ IPSOS ໄດ້ຄາດຄະເນວ່າ ພັກກົດໝາຍແລະຄວາມຍຸຕິທຳ ຫຼື ເອີ້ນຫຍໍ້ວ່າ PiS ໄດ້ຮັບຄະແນນສຽງ 43 6 ເປີເຊັນ ຊຶ່ງອຳນວຍໃຫ້ພັກ ມີບ່ອນນັ່ງ 239 ບ່ອນ ຈາກບ່ອນນັ່ງທັງໝົດ 460 ບ່ອນ ຊຶ່ງເປັນສຽງສ່ວນຫຼາຍ ໃນສະພາຕ່ຳຂອງໂປແລນ ອີງຕາມການຢັ່ງຫາງສຽງອັນດຽວກັນນັ້ນ ພັກສາຍກາງ ກຸ່ມພັນທະມິດພົນລະເມືອງ ຫຼື KO ຕາມມາເປັນອັນດັບທີສອງ ໂດຍໄດ້ຮັບຄະແນນສຽງ 27 4 ເປີເຊັນ ຫຼື 130 ບ່ອນນັ່ງ ແລະພັກກຸ່ມພັນທະມິດ ອຽງຊ້າຍ ໄດ້ຄະແດນເປັນອັນດັບທີສາມ ໂດຍໄດ້ຮັບຄະແນນສຽງ 11 9 ເປີເຊັນ ຫຼື ເທົ່າກັບ 43 ບ່ອນນັ່ງ ການຢັ່ງຫາງສຽງຂອງ IPSOS ນັ້ນ ຊຶ່ງມີຂີດກຳນົດຄວາມຜິດພາດຢູ່ປະມານ 2 ເປີເຊັນ ຜົນການນັບຄະແນນສຽງຄັ້ງສຸດທ້າຍ ຄາດກັນວ່າ ຈະແລ້ວສຳເສັດ ໃນວັນອັງຄານ ພວກສະໜັບສະໜຸນ ພັກກົດໝາຍແລະຄວາມຍຸຕິທຳ ຫົວອານຸລັກນິຍົມ ທີ່ປົກຄອງປະເທດໃນປັດຈຸບັນນີ້ ແນມເຫັນ ຄະແນນສຽງ ດັ່ງກັບໂອກາດທີ່ຈະຮັກສາໄວ້ ຊຶ່ງສະຫວັດດີການດ້ານສັງຄົມ ໃນແຕ່ລະເດືອນ ທີ່ຈະເຮັດໃຫ້ຍົກລະດັບມາດຕະຖານຊີວິດການເປັນຢູ່ຂອງພວກເຂົາເຈົ້າ ເຖິງຢ່າງໃດກໍດີ ພວກທີ່ຕ້ອງຕິ ກໍກ່າວວ່າ ພັກດັ່ງກ່າວ ດຳເນີນການຢ່າງບໍ່ລົດລະ ໃນການໂຈມຕີຕໍ່ກົດລະບຽບກລັດຖະທຳມະນູນຂອງປະເທດ ຂໍ້ກ່າວຫາທີ່ຮ້າຍແຮງທີ່ສຸດ ເພິ່ງເລັງໃສ່ ການປະຕິຮູບລະບົບຍຸຕິທຳ ທີ່ຍັງໄດ້ຖືກຕຳໜິໂດຍສະຫະພາບຢູໂຣບ ແລະອົງການປົກປ້ອງສິດທິມະນຸດທັງຫຼາຍ ການລົງຄະແນນສຽງໃນວັນອາທິດວານນີ້ ຊຶ່ງຫຼາຍໆຄົນເຫັນວ່າ ເປັນການເລືອກຕັ້ງໃນໂປແລນ ທີ່ມີຄວາມໝາຍທີ່ສຸດ ນັບຕັງແຕ່ ລະບອບຄອມມິວນິສ ໄດ້ຖືກໂຄ່ນລົ້ມ ເມື່ອ 30 ປີກ່ອນ